**Алғы сөз**

Қазіргі таңда ғылыми жұмыс жоғары оқу орындарында кәсіби білім берудің ажырамас құрамдас бөлігі болып табылады. Соңғы жылдары ғылыми-тәжірибелік қызмет технологиясын жүзеге асыру қажеттігін білім беру мекемелері айқын сезініп отыр. Жоғары білікті маманды қалыптастыру оны ғылымға тартпай мүмкін еместігін әрбір білім беру мекемесі түсінеді. Шынында да дүниеге ғылыми көзқарастың ерекше белгісі – әлемді түсініп қана қоймай, түсіндіруге де тырысу, оның жұмбақтары мен құпияларын тану, әр түрлі құбылыстар мен үдерістердің негізінде жатқан заңдылықтарды анықтау, және ең ақырында, әлемді анағұрлым жетілдіре түсуге тырысу – осының бәрі ғылымда саналы түрде жасалады, яғни нақты мақсаттар мен міндеттерді қою, оларды шешуде белгілі-бір танымдық әдіс-тәсілдерді қолдану арқылы қол жеткізіледі. Сондықтан да оқу үдерісінде ғылыми ойлау тәсілдері мен формаларын игеру білімді анағұрлым терең игеруге ғана емес, сондай-ақ студенттердің бойында ізденімпаздық, дербестік, бастамашылдық және т.б. жеке түлғалық қасиеттердің қалыптасуына да ықпал етеді. Мұндай маман, тіпті ол кәсіби ғалым болып шықпаса да, өз еңбегіне саналы түрде, шығармашылықпен қарауға үйренеді, өз кәсібінде әрдайым өзін-өзі жетілдіріп отыруға ұмтылатын болады. Осы орайда, бәсекеге қабілетті маман дайындаудың маңызды буыны ретінде ғылыми жұмыс жетекші орын алуға тиісті.

Студенттік ғылыми жұмыстың басты міндеті студенттің бойында шығармашылық қабілеттерді дамыту, оларға ғылыми зерттеу әдістерін үйрету, олардың ойлау мәдениетін көтеру бағытында жүйелі жұмыс ұйымдастыру болып табылады. Ғылыми жұмыстың табыстылығы мен нәтижелілігі оның мақсаты мен міндеттерін, сондай-ақ ғылыми қызметтің негізгі бағыттарын анықтап, оларды жүзеге асырудың формаларын, әдіс-тәсілдері мен құралдарын дұрыс жолға қоя білумен айқындалады.

**Әл-Фараби атындағы ҚазҰУ-да Студенттік ғылыми клуб жұмысын ұйымдастырудың жалпы мәселелері**

Әл-Фараби атындағы Қазақ ұлттық университетінің тарих, археология және этнология факультетінде кәсіби тарихшы маман қалыптастырудың іргетасы қаланады, білікті маман келбеті, оның кәсіби жауапкершілігі, дербестігі мен шығармашылығы, руханияты мен мәдениеті қалыптасады. Осы арқылы бәсекеге қабілетті мамандарды дайындауға жағдайлар жасалады. Университетіміздің академиялық саясатында кәсіби білім беруді дамытудың негізгі бағыттарының қатарында студенттердің ғылыми-зерттеу жұмысы және басқа да шығармашылық қызметі басым бағыттар ретінде көрсетілген. Өйткені жоғары білім беруді дамытудың басты мақсаттарының қатарында мыналар көрсетілген:

• оқу үдерісін ғылым мен техниканың, мәдениеттің заманауи жетістіктерін ескере отырып ұйымдастыру;

• жеке тұлғаға бағдарланған оқытудың озық технологияларын пайдалану;

• тұлғаны студенттік өзін-өзі басқару ұйымының кең құзыреттері арқылы тәрбиелеу;

• аудиториядан тыс жұмыстың әр түрлі формаларын (үйірмелік зерттеу жұмысы және т.б.) дамыту.

 Әл-Фараби атындағы Қазақ ұлттық университетінде ғылыми-зерттеу жұмысының құрылымдық элементі студенттік ғылыми клуб (үйірме) болып табылады. Клуб жұмысының көздеген түпкі мақсаты студенттерге зерттеу жұмысының технологиясын үйрету. Үйірме жұмысы маманның кәсіби дағдыларын белсенді түрде қалыптастыру құралы бола отырып, мынадай мақсаттарды көздейді:

• таңдаған мамандығы бойынша білімін тереңдетуге ұмтылысын арттыру;

• ізденімпаздыққа ұмтылыс, пәнаралық байланыстарды кеңінен қамту арқылы үздіксіз білімін жетілдіруге ұмтылысын арттыру;

• сараптамалық, болжамдар жасау, ұйымдастыру және коммуникативті дағдыларын қалыптастыру

• шығармашылық бастамашылдық, дербестік пен жауапкершілік сезімін дамыту;

• жаңа кәсіби және тұлғалық қасиеттерін қалыптастыру.

Заманауи педагогика ұстанымдары бойынша клуб жетекшісі болып тағайындалған оқытушы студенттерге нақты көмек көрсетуге тиіс, атап айтқанда:

1. Студенттердің білімі мен жинаған мәліметтер көлемін кеңейту, өйткені осы арқылы жаңа идеялар қалыптасады;
2. студенттердің бойында ізденімпаздық-зерттеушілік қызметке сүйіспеншілікті оята білу;
3. шығармашылық қызметтің жалпы бағытының маңызын көрсету;
4. шығармашылықтың, мәселе бойынша еркін ойлау көріністерін қолдау;
5. ғылыми зерттеудің әдіс-тәсілдерін үйрету;
6. өзі үшін маңызды ғылым саласында насихатшы болу.

**Студенттік ғылыми клуб жетекшісінің міндеті:**

1. студенттердің дербес және ықыласпен әр түрлі деректерден білім жинақтай алуына жағдай жасау;
2. алған білімдерін танымдық және тәжірибелік міндеттерін шешуде қолдана білуіне жағдай жасау;
3. әр түрлі топтарда жұмыс жасау арқылы коммуникативті дағдыларға ие болуына жағдайжасау;
4. студенттердің зерттеушілік дағдыларын (мәселені айқындай білу, ақпарат жинау, бақылау, эксперимент, талдау, болжам (гипотеза) құру, қортынды жасай білу) дамыту;
5. студенттерді жүйелі ойлауға үйрету.

Ғылыми студенттік клубтың **функциясы** аудиториядан тыс уақытта белгілі-бір тақырып бойынша ғылыми зерттеу жұмыстарын орындау болып табылады. Студенттік ғылыми клуб белгілі-бір оқу-зерттеу тақырыптарын игеру мақсатымен құрылған салыстырмалы түрдешағын ұжым болып табылады.

 Оқу жылының басында студенттер арасында ғылыми-зерттеужұмысына қызығушылықтарын анықтау мақсатында анкета жүргізу қажет. Студенттік клуб жұмысы белгілі-бір мәселе бойынша топтарға бірігу арқылы жүргізіледі. Бұл топтардың міндетіне шығармашылық мәселелерін талқылау ғана емес, кейбір өзекті ғылыми мәселелерді шешу, бір тақырып бойынша зерттеу циклін жүргізу де кіреді.

 **Студенттік ғылыми клуб жетекшісі мынадай құжаттар жүргізеді:**

1. жұмысты есепке алу журналы (онда клуб мүшелерінің тізімі болады, және клуб отырыстарына студенттердің қатысуын бақылау жүргізіледі);
2. Клубтың оқу жылына арналған жоспары;
3. Клубтың перспективалық жоспары, ол 5 жылға немесе одан да ұзаққа жасалады;
4. Отырыс хаттамалары;
5. Бұқаралық ақпарат құралдарындағы жарияланымдар.

Клуб отырыстары аудиториядан тыс уақытта, белгіленген орын мен уақытта (айына 2 рет) өткізіледі.

**Студенттің ғылыми-зерттеу жұмысының мазмұнына, ресімделуі мен қорғалуына қойылатын талаптар**

 Шығармашылық, ғылыми-зерттеу жұмыстарын бағалау критерийлеріне мынадай дағылардың игерілуі жатады:

* Зерттеу тақырыбының өзектілігін негіздеу;
* Мәселені анықтап, қоя білу, зерттеудің мақсаты мен міндеттерін, нысаны мен пәнін анықтау;
* Мәселенің зерттелу деңгейін, яғни тарихнамасын қарастыру;
* Зерттеу әдіс-тәсілдерін айқындау;
* Негізделген қорытындылар жасау;
* Алынған нәтижелердің ғылыми жаңалығын және олардың маңызын көрсету;
* Зерттеудің ғылыми және тәжірибелік маңыздылығын көрсету.

Ғылыми жұмысты рәсімдеу мен баяндауға қойылатын талаптар:

* Материалды игеру деңгейі мен баяндау сапасы;
* Сұрақтарға дәйекті жауап қайтару және өзіндік қорытындылар жасау, баға беру;
* Шешендік дағдылары;
* Иллюстративті материалдардың сапасы мен ақпараттылығы;
* Жұмыс нәтижелерін көрсетілген талаптарға сай ресімдеу;
* Регламент сақтау.

Ғылыми-зерттеу жұмысын ресімдеу көп еңбектенуді қажет ететін үдеріс. Ғылыми жұмыс нәтижелерін ұсынудың бірнеше формалары бар:

 • Ғылыми шығарма мәтіні;

 • Мақала, тезистер;

 • Баяндама, хабарлама;

 • Есеп.

 Мақала және тезистер түрінде ресімдеу тәжірибеде жиі қолданылады. Мақала – бұл дербес ғылыми мәтін, онда мәселе бойынша студенттің өзіндік дербес ойы баяндалады. Мақаланың басында басты тезис ұсынылады да, кейін ол негізгі бөлімде дәлелденеді. Мақаланың қорытынды бөлімінде жоғарыда баяндалған ойлар мен тұжырымдарды айғақтаушы немесе жоққа шығарушы қорытындылар жасалады.

**Мақаланы жазу үдерісі**

 Мәтінді қалыптастыру —> бүтін мәтінді редакциялау —> әрбір тарауға қорытындылар —> жалпы қорытындылар —>бүкіл жұмыс бойынша қорытындылар—>библиографиялық (пайдаланылған әдебиеттер) тізім жасау.

 Библиографиялық тізім мақала дайындау барысында пайдаланылған кітаптар мен мерзімді басылымдардағы мақалалар тізбегі болып табылады, ол авторлардың тегі бойынша алфавиттік реттілікпен, ұжымдық еңбектердің атауы бойынша, авторларын көрсетпей құрастырылады. Кітаптар туралы мәліметтер автордың тегін, инициалдарын, атауын, кейінгі басылымдары туралы мәліметтерді, басылым орнын, баспасын, басылып шыққан жылын және бет көлемін қамтиды.

**Студенттік ғылыми клуб жұмысының мақсаты мен міндеттері**

«Ежелгі дүние және орта ғасырлар тарихының өзекті мәселері» атты студенттік ғылыми клуб өз жұмысын ҚР «Білім беру туралы» Заңына, университет Жарғысына және студенттік ғылыми қоғам туралы Ережесіне сәйкес жүргізеді. Аталмыш студенттік ғылыми клуб 5В020300 – тарих, 5В011400 – тарих мамандықтары бойынша оқылатын «Ежелгі дүние тарихы» және «Орта ғасырлар тарихы» пәндері және 5В051500 – Мұрағаттану, құжаттану және құжаттамамен қамтамасыз ету мамандығы бойынша оқылатын «Дүние жүзі тарихы» оқу пәндері аясында жұмыс істейді. «Ежелгі дүние және орта ғасырлар тарихының өзекті мәселері» атты студенттік ғылыми клуб – ежелгі дүние және орта ғасырлар тарихын зерттеуге ерекше қызығушылық танытатын, белсенді зерттеумен айналысатын студенттердің ерікті бірлестігі болып табылады.

Клуб жұмысына дүние жүзі тарихы, тарихнама және деректану кафедрасы оқытушыларының қатарынан тағайындалатын ғылыми жетекшілер басшылық жасайды.

«Ежелгі дүние және орта ғасырлар тарихының өзекті мәселері» атты студенттік ғылыми клубтың **мақсаты:**

- студенттер арасында ғылыми-зерттеу жұмысын белсенділендіру, дамыту және насихаттау.

- студенттерді ғылыми-зерттеу жұмысының ерекшеліктерімен таныстыру;

- ежелгі дүние және орта ғасырлар тарихы мәселелерін терең зерттеу;

- өзін-өзі жетілдіру, зияткерлік және жалпымәдени деңгейді көтерушығармашылық әлеуетін ашуға, ғылыми қызмет саласын игере бастауға дайындыққа үйрету.

«Ежелгі дүние және орта ғасырлар тарихының өзекті мәселері» атты студенттік ғылыми клубтың **міндеттері**:

- клуб жоспары аясында өзекті тақырыптарды талқылау;

- әр түрлі дерек типтерімен кешенді жұмыс жасау шеберліктері мен дағдыларын игеру, ақпараттарды іздеу және оларды жүйелеу, мәдениет ескерткіштері мен өнер туындыларына талдау жасау дағдыларын игеру;

- студенттердің деректердің мәтіндерін талдау тәжірибесін алуына көмектесу;

- презентациялар, ғылыми хабарламалар жасауда мультимедиялық құралдарды пайдалану;

- студенттерді ҚР Министрліктері мен шетелдік ғылыми орталықтар қалыптастырған студенттік ғылыми бағдарламаларды, жобалар орындауға тарту;

- студенттердің ғылыми конференцияларға, үздік ғылыми жұмыс байқауларына, ғылыми семинарларға белсенді қатысуын қамтамасыз ету.

**Студенттік ғылыми клуб қызметінің негізгі бағыттары:**

Мақсаттары мен міндеттеріне сәйкес клуб өз қызметін келесі бағыттар бойынша жүргізеді:

• студент жұмыстары мен жобаларын ЖОО ішіндегі, республикалық студенттік ғылыми жұмыс байқауларына рәсімдеуде әдістемелік көмек көрсетуді ұйымдастыру;

• студенттерді студенттік әр түрлі деігедегі байқаулардың, конференциялар мен олимпиадалардың өтетіндігі жөнінде дер кезінде құлағдар ету;

• студенттік-ғылыми зерттеулерді жүргізу мәселелері бойынша студенттік ғылыми семинарлар ұйымдастыру;

• факультеттік ғылыми-студенттік конференциялар ұйымдастыру;

• студенттердің үздік ғылыми мақалаларын факультет және университеттің студенттер мен жас ғалымдар жұмыстарының жинағында жариялауды ұйымдастыру;

**Студенттік ғылыми клубтың жұмыс тәртібі мен формалары**

- студенттік ғылыми клуб отырыстары **айына екі рет** өткізіледі;

- Ғылыми-студенттік клубтың отырыстары келесі формаларда жүргізіледі:

- студенттердің ғылыми баяндамаларын тыңдау және презентациялау, соңынан оларды талқылап, студенттердің кейінгі ғылыми ізденістеріне ұсыныстар мен кеңестер беруді анықтау;

- ежелгі дүние және орта ғасырлар тарихы бойынша студенттерге ғылыми семинарлар;

- ежелгі дүние және орта ғасырлар тарихының өзекті мәселелері бойынша пікір-таластар;

- студенттік конференциялар;

- ежелгі дүние және орта ғасырлар тарихының мәселелері талқыланатын «дөңгелек үстелдер»;

- іскерлік ойындар.

Студенттік ғылыми клуб мүшесінің клуб мәжілістерінде жасауға дайындаған баяндамалары кейін оқып жатқан пән бойынша реферат ретінде есептелуі мүмкін. Сонымен бірге, клуб аясындағы студенттік ғылыми хабарламасы әл-Фараби атындағы ҚазҰУ және басқа ЖОО-да өтетін түрлі студенттік конференцияларға жіберілуі мүмкін.

Студенттік ғылыми клубтың интернет жүйесінде Web-сайты ашылған, оның адресі: **<https://erke66.wixsite.com/ezhelgidunietarikhy>**

**«Ежелгі дүние және орта ғасырлар тарихының өзекті мәселелері» атты студенттік ғылыми клубтың мүшелері**

1. Көшербаева Жадыра – 2 курс студенті, клуб старостасы
2. Манжу Алтынай – 2 курс студенті
3. Қалығұл Гүлжан – 2 курс студенті
4. Жанболатова Асилия – 2 курс студенті
5. Исахов Ердәулет – 2 курс студенті
6. Сатыбалды Бекжан – 2 курс студенті
7. Мәшірханов Айсұлтан – 2 курс студенті
8. Түзелбек Әділет – 2 курс студенті
9. Бахытова Жаңагүл – 2 курс студенті
10. Еркін Құралай – 2 курс студенті
11. Сабырғали Айнаш – 2 курс студенті
12. Малдыбек Ақерке – 2 курс студенті
13. Әпи Балнұр – 2 курс студенті
14. Бекзұрзаева Мөлдір – 1 курс студенті
15. Ережеп Әйгерім – 1 курс студенті
16. Қадырәлиева Айзада – 1 курс студенті
17. Нұратай Айгүл – 1 курс студенті
18. Шалабай Абай – 1 курс студенті
19. Қайратова Арай – 1 курс студенті
20. Қарабатырова Аруна – 1 курс студенті
21. Мендикулова Жансұлу – 1 курс студенті
22. Мукашов Сырым – 1 курс студенті
23. Нариманова Балжан – 1 курс студенті
24. Нұржанова Әйгерім – 1 курс студенті
25. Сейдалы Ақтоты – 1 курс студенті
26. Тұрғынбаева Жібек – 1 курс студенті
27. Өзенбек Салтанат – 1 курс студенті
28. Дүйсеке Санат – 1 курс магистранты
29. Тыныбаева Әсел – 1 курс магистранты
30. Тәжібек Гүлмира – 2 курс магистранты

**«ЕЖЕЛГІ ДҮНИЕ ЖӘНЕ ОРТА ҒАСЫРЛАР ТАРИХЫНЫҢ ӨЗЕКТІ МӘСЕЛЕЛЕРІ» АТТЫ** студенттік ғылыми клубтың

**КҮНТІЗБЕЛІК ЖҰМЫС ЖОСПАРЫ**

2016-2017 оқу жылы

|  |  |  |  |
| --- | --- | --- | --- |
| **№ қ/с** | **СҒЗЖ түрі** | **Өткізу уақыты** | **Ғылыми жетекшісі** |
| 1 | Ұйымдық мәжіліс: - клуб төрағасын сайлау - жұмыс жоспарын бекіту | Қыркүйек 2016 | Қартабаева Е.Т. |
| 2 | 1.Студенттерді кафедра оқытушыларының ғылыми зерттеу бағыттарымен таныстыру2.Ғылыми әдебиетпен жұмыс тәсілдерін игеру. 3. Студенттердің ғылыми-зерттеу жұмысына тақырыптар таңдауы | Қыркүйек | Картабаева Е.Т. |
| 3 | Эхнатонның діни реформасы.Мәселеге қатысты арнайы әдебиеттерді қарастыру негізінде реформаның тарихи-объективті алғышарттарын анықтау | қазан | Картабаева Е.Т. |
| 4 | «Ману заңы бойынша» ежелгі үнді қоғамын талдау | қазан | Картабаева Е.Т. |
| 5 | Ежелгі дүниенің ұлы мәденитеттері. К. Ясперстің «Смысл и назначение истории» атты еңбегін талдау | қараша | Картабаева Е.Т. |
| 6 | Ірі эллинистік мемлекеттер. Эллинистік мемлекеттердің типтеріне салыстырмалы талдау. | қараша | Картабаева Е.Т. |
| 7 | Кейінгі Рим империясы. Э.Гибонн «История упадка и крушения Римской империи» кітабы бойынша пікір-талас | қараша | Картабаева Е.Т. |
| 8 | Ғұндар және Батыс Европа. Қ.Т.Жұмағұловтың еңбектері бойынша талдау | желтоқсан | Картабаева Е.Т. |
| 9 | Крест жорықтары дәуіріндегі Батыс пен ШығысЖаңа әдебиеттерге талдау жасау | Қаңтар 2017 | Картабаева Е.Т. |
| 10 | Шыңғысхан империясының Еуразия этносаяси картасына ықпалы. Дебат  | Ақпан | Картабаева Е.Т. |
| 11 | Мұсылмандық Ренессанс. А.Мецтің еңбегі негізінде баяндамалар дайындау | ақпан | Картабаева Е.Т. |
| 11 | Батыс пен Шығыстың орта ғасырлардағы өзара қарым-қатынастары. Дебат | наурыз | Картабаева Е.Т. |
| 12 | Шығыс феодализмінің ерекшеліктері мәселесін талдау. Тарихнамадағы «Азиаттық өндіріс тәсілі» мәселесіне қатысты дискуссияларға студенттердің көзқарасын қалыптастыру | наурыз | Картабаева Е.Т. |
| 13 | Еуразиядағы түркі өркениетінің орны мен рөлі. Дебат | сәуір | Картабаева Е.Т. |
| 14 | Клуб мүшелерін дәстүрлі сәуір студенттік конференциясына дайындау | сәуір | Картабаева Е.Т. |
| 15 | Клуб жұмысын қорытындылау | мамыр | Картабаева Е.Т. |

 **«ЕЖЕЛГІ ДҮНИЕ ЖӘНЕ ОРТА ҒАСЫРЛАР ТАРИХЫНЫҢ ӨЗЕКТІ МӘСЕЛЕЛЕРІ» АТТЫ** студенттік ғылыми клубтың **перспективалық жоспары**

* Төл жады мен ашық сана – ұлт жаңғыруының негізі. Дөңгелек үстел
* Тарих – ұлттың сана-сезім көкжиегі. Дебат
* ХХI ғасыр – руханият ғасыры болуы тиіс. Ғылыми семинар